XII kal. octobris. — Domnus Raymundus*, comes Hispaniae, qui, de stirpe comitum Burgundie ortus, eorumdem affectum erga hunc locum ita in se transfundit ut a domno Jarentone abbate frequenter expetitus, plurima donaria in auro et argento et palliis sancto Benigno transmisit et liberrimum caput suum sub censu mille solidorum per singulos annos tributarium fecit. Sed et, priusquam ad Hispaniam pergeret, eo agente, [366] Hugo*, frater suus, Bisuntinus archiepiscopus, capellam de Loya novella sancto Benigno contulit, ipse vero terras ad excolendum largitus est. Hujus ergo memoriam istius loci habitatores tenerrimam semper habeant, quia, nisi tam cito vitam ejus mors immaturavisset, magna quidem dedit, sed multa majora contulisset.